**Zmluva o užívaní ľadovej plochy a súvisiacich priestorov**

**Č. 2 /2020/2021/ZŠ**

Podľa zákona č. 116/1990Zb. o nájme a podnájme nebytových priestorov,

V znení neskorších predpisov a v súlade so zásadami hospodárenia s majetkom mesta

Uzatvorená medzi

Prenajímateľom: Technické služby mesta Nové Mesto nad Váhom

Adresa: Banská 1, 915 01 Nové Mesto nad Váhom

Zastúpené: Ing. Anton Veselka, riaditeľ

Bankové spojenie: Prima banka Slovensko, a. s.

Číslo účtu: SK10 5600 0000 0058 0605 8001

IČO: 00 350 656

Kontakt: 032 28 56 122

e-mail: [tsm@tsmnmnv.sk](mailto:tsm@tsmnmnv.sk)

osoba oprávnená

jednať za TSM: Jana Krištofovičová

Kontakt: 0917 957 148

e-mail: [kristofovicova@tsmnm.sk](mailto:kristofovicova@tsmnm.sk)

a

nájomcom: Hokejový klub Nové Mesto nad Váhom, o. z.

Adresa: Zelená voda II. 3204/203, 915 01 Nové Mesto nad Váhom

Zastúpenie: Bc. Zdenko Matejdes, predseda HK

Bankové spojenie: VÚB, a. s.

Číslo účtu: SK37 0200 0000 0035 9184 8559

IČO: 50 040 898

Kontakt: +421 907 057 050

e-mail: [info@hknmnv.sk](mailto:info@hknmnv.sk)

osoba oprávnená

jednať za HK NMnV s TSM: Denisa Cappilli

Kontakt: +421 911 848 757

e-mail: [info@hknmnv.sk](mailto:info@hknmnv.sk)

oprávnené osoby k preberaniu kľúčov od prenajatých priestorov: Z. Matejdes, M. Krajčík, L. Ťažký, T. Kandráč, I. Barbušín, V. Lakosil, J. Kopunec, M. Kubíček, M. Minárech, R. Ottinger, Š. Klapica.

**Čl. 1**

**Predmet a účel nájmu**

a) Predmetom nájmu sú nebytové priestory v budove zimného štadióna, súpis č. 1953/20 na parc. Č. 3660/1 zapísanej v katastri nehnuteľností Katastrálneho úradu Trenčín, správa katastra Nové Mesto nad Váhom na LV č. 7605. Správa a prevádzka predmetnej nehnuteľnosti bola zverená prenajímateľovi ako príspevkovej organizácie mesta.

b) Účelom tejto zmluvy je prenechanie predmetu nájmu – nebytových priestorov zimného štadióna, a to ľadovej plochy a ostatných priestorov (šatne, sociálne zariadenia, mini sklad) vrátane príslušného zariadenia nájomcovi na výkon športovej činnosti.

c) Predmet nájmu sú:

1. Šatňa č. 5 a 6 + prislúchajúce zariadenie - počas doby nájmu.

2. Ľadová plocha podľa dohodnutých termínov podľa čl. 2 písmeno a).

3. Trénerská miestnosť počas doby nájmu.

4. Šatňa č. 1 len počas využívania ľadovej plochy pre nájomcu.

**Čl. 2**

**Doba nájmu a skončenie nájmu**

a) Zmluva sa uzatvára na dobu určitú od 6.10.2020 do ukončenia sezóny, apríl 2021- presný dátum ukončenia bude nájomcovi oznámený písomne a to minimálne 14 dní pred jej skončením.

Dohodnuté termíny nájmu **17,25** hodín týždenne a to nasledovne:

Pondelok: *15:00 – 16:00, 16:15 – 17:15, 17:30 – 18:30 /úprava ľadu 1x na sucho, 1x s vodou/ -* ***3 hod.***

Utorok: *15:00 – 16:00, 18:00 – 19:00 -* ***2 hodiny***

Streda: *06:00 – 07:00, 15:30 – 16:30, 16:45 – 17.45 /úprava ľadu/ -* ***3 hodiny***

Štvrtok: *14:15 – 15:15, 15:30 – 16:30 /úprava ľadu/* ***2 hodiny***

Piatok: *06:00 – 07:00, 14:15 – 15:15 -* ***2 hodiny***

Sobota: *8:45 – 12:00 -* ***3,25 hodiny***

Nedeľa: *07:15 – 08:15, 09:45 – 10:45 –* ***2 hodiny***

Ostatné termíny budú dojednané osobitne, min. 14 dní pred požadovaným termínom písomnou formou. Odhlásenie termínu je možné najneskôr 48 hod pred nástupom písomnou formou na email. : kristofovicova@tsmnm.sk v opačnom prípade, bude prenájom fakturovaný podľa platného cenníka v plnej výške.

b) Doba nájmu môže byť predlžovaná formou písomného dodatku k tejto zmluve, podpísaného všetkými stranami.

c) Nájom nebytových priestorov sa končí uplynutím dojednanej doby. Pred uplynutím tejto doby môžu zmluvné strany vypovedať zmluvu iba z dôvodov podľa §9 ods. 2 a 3 zákona č. 116/1990 Zb.

d) Zmluvné strany môžu skončiť nájom aj kedykoľvek pred uplynutím stanovenej doby nájmu, a to na základe písomnej dohody.

e) Výpovedná lehota je 1 mesiac a počíta sa od prvého dňa mesiaca nasledujúceho po mesiaci,

v ktorom bola doručená výpoveď. Vypovedať zmluvu môže ktorákoľvek zmluvná strana s udaním dôvodu.

**Čl. 3**

**Nájomné**

Podľa platného Cenníka prenájmu umelej ľadovej plochy (ďalej len UĽP).

a) - Začiatok prenájmu UĽP v čase od 06:00 do 18:59 hod. = 10,00 €/hod.

- Začiatok prenájmu UĽP v čase od 19:00 = 110,00 €/hod.

b) Nájomca je povinný uhradiť nájomné po skončení mesiaca a sčítaní hodín skutočného užívania ľadovej plochy, na základe vystavenej faktúry, a to do 14 dní od doručenia faktúry. Faktúra bude zasielaná elektronicky na mail [info@hknmnv.sk](mailto:info@hknmnv.sk) a v papierovej forme na adresu nájomcu. Fakturácia sa bude vykonávať mesačne.

d) Nedodržanie splatnosti faktúry sa považuje za podstatné porušenie zmluvy, pri ktorom možno okamžite odstúpiť od zmluvy. V prípade, že nájomné nebude uhradené včas podľa faktúry, prenajímateľ je oprávnený nevpustiť nájomcu do priestorov zimného štadióna. Pre prípad omeškania s platbou sa nájomca zároveň zaväzuje zaplatiť zmluvnú pokutu 0,05 % fakturovanej sumy za každý deň omeškania po upozornení nájomcu..

**Čl. 4.**

**Práva a povinnosti zmluvných strán**

1. Nájomca a prenajímateľ sa zaväzujú dodržiavať Organizačný a Prevádzkový poriadok Zimného štadióna.
2. Nájomca je oprávnený požiadať prenajímateľa o uvoľnenie niektorej zo šatní č. 5 alebo č.6 na nevyhnutný čas pre potreby mimoriadnych akcií a turnajov poriadaných na UĽP a nájomca je povinný šatňu poskytnúť, pričom prenajímateľ odovzdá šatňu čistú a bez uskladnených vecí. Táto podmienka rovnako platí pri odovzdaní šatne prenajímateľom nájomcovi.
3. Nájomcovi sa zakazuje prenechať priestory, alebo ich časť do podnájmu bez súhlasu prenajímateľa.
4. Nájomcovi nie je dovolené zaberať iné priestory, ani ich časť, do podnájmu bez súhlasu prenajímateľa.
5. Prenajímateľ si vyhradzuje právo na úpravu harmonogramu bez náhradného termínu. Náhradný termín prenajímateľ ponúkne, ak to časový rozvrh využitia ľadovej plochy umožní. Toto bude nájomcovi oznámené písomne najneskôr 14 dní vopred.
6. Prenajímateľ má právo kontroly prenajatých priestorov za účelom dodržiavania podmienok nájomnej zmluvy. Prenajímateľ je povinný kontrolu vopred oznámiť nájomcovi.
7. Nájomca i prenajímateľ sú povinní dbať o poriadok a čistotu na UĽP a v jej okolí, ako aj v šatniach, v sociálnych zariadeniach a vo vedľajších priestoroch.
8. Nájomca i prenajímateľ sa zaväzuje dodržiavať úsporné opatrenia v oblasti energie, kúrenia, hospodárne a šetrné zaobchádzať v priestoroch zimného štadióna.
9. Zakazuje sa používať elektrické spotrebiče okrem sušičov na vlasy a elektrických spotrebičov na športovú činnosť.
10. Zakazuje sa v okolí UĽP uskladňovať akékoľvek iné zariadenia, ktoré nie sú povinnou výbavou zimného štadióna, s výnimkou tréningových pomôcok.
11. Nájomca je povinný dodržiava zákaz fajčenia v priestoroch zimného štadióna.
12. Nájomca je povinný dodržiavať pokyny vedúceho a prevádzkových pracovníkov zimného štadióna.
13. Obe zmluvné strany sú povinné dodržiavať časový harmonogram ľadovej plochy, aby sa nájomcovia nerušili na ľadovej ploche.
14. Vstup hráčov, ako aj ďalších športovcov na ľadovú plochu je povolený až po jej úprave a za prítomnosti trénera.
15. Vstup do priestorov technického zázemia je všetkým zakázaný.
16. Vstup rodičov, príbuzných a iných osôb je do priestorov šatní a chodieb vedúcich k šatniam je zakázaný. Výnimka sa vzťahuje na rodiča dieťaťa vo veku do 10 rokov na čas nevyhnutný na ustrojenie dieťaťa do a z hokejovej výstroje počas tréningu.
17. Počas usporiadania akcií je nájomca povinný zabezpečiť vlastnú usporiadateľskú a zdravotnú službu v súlade s platnou legislatívou.
18. Nájomcovi budú priestory poskytnuté 60 minút pred tréningovou jednotkou a pred zápasom alebo turnajom.
19. Nájomca je povinný prenajaté priestory opustiť do 60 minút po tréningovej jednotke a po zápase alebo turnaji.
20. V prípade organizačného zabezpečenia alebo inej športovej činnosti prenajímateľ požiada pracovníkov zimného štadióna o poskytnutie vstupu do priestorov zimného štadióna.
21. Mimo prenajatých hodín bude vstup do priestorov Zimného štadióna umožnený len zodpovedným osobám a deťom v sprievode zodpovedných osôb a to len v nevyhnutných prípadoch.
22. Nájomca určí zodpovedné osoby pre preberanie a odovzdanie kľúčov od prenajatých priestorov.
23. Nájomca je povinný užívať prenajaté priestory tak, aby nedochádzalo ku škodám na majetku. Prípadné spôsobené škody je nájomca povinný uhradiť prenajímateľovi v plnej výške neodkladne. Nevzťahuje sa na škody spôsobené bežným užívaním predmetu nájmu, napr. prasknutie ochranného plexiskla pri nastrelení puku len z ľadovej plochy.
24. Nájomca je povinný dodržiavať v prenajatých priestoroch platné predpisy v oblasti bezpečnosti a ochrany zdravia pri práci, v oblasti požiarnej ochrany a v oblasti hygieny a znáša všetky škody, ktoré vzniknú v dôsledku zanedbania povinností.
25. Nájomca je povinný v prípade, že organizuje podujatie s väčším počtom divákov, resp. účinkujúcich ako stanovuje prevádzkový poriadok zabezpečiť „Dočasný prevádzkový poriadok“ pre konkrétnu akciu v súlade s platnou legislatívou, ktorý je povinný predložiť ku schváleniu prenajímateľovi.
26. Nájomca sa zaväzuje udržiavať prenajaté priestory v čistote vo vlastnej réžií – šatňa č. 5,6 prislúchajúce sociálne zariadenie a miestnosť pre trénerov .
27. Prenajímateľ môže požadovať vrátenie vecí uvedených v čl. 1, ak ich nájomca neužíva riadne alebo ak ich užíva v rozpore s účelom, ktorému slúžia.
28. Nájomcovi sa zakazuje fyzicky zasahovať do zariadenia prenajatých priestorov.
29. Povinnosťou nájomcu je dodržiavať opatrenia ÚVR SR a RÚVZ Trenčín v súvislosti s ochorením COVID-19.
30. V období mimoriadnych situácií vyhlásených príslušným úradom, ako aj v období pandémie COVID-19, sa časový interval poskytnutia priestorov pred tréningom, zápasom a turnajom a po ich skončení môže prevádzkovateľ skrátiť tak, aby bolo technicky možné plniť príslušné opatrenia.

**Čl. 5**

**Záverečné ustanovenia**

1. Zmluvné strany prehlasujú, že si zmluvu prečítali, porozumeli jej a súhlasia s jej obsahom.
2. Zmluva je vyhotovená v troch vyhotoveniach, z ktorých každá zmluvná strana obdrží jedno vyhotovenie.
3. Zmluva nadobúda platnosť jej podpísaním všetkými stranami a účinnosť dňom nasledujúcim po dni zverejnenia.

V Novom Meste nad Váhom, dňa

......................................... .........................................

Ing. Anton Veselka Bc. Zdenko Matejdes

Riaditeľ TSM Predseda HK

Súhlas primátora mesta

.........................................

Ing. Jozef Trstenský

Primátor mesta

**Príloha č. 1**

**Zoznam prenajatých priestorov**

1. Šatňa č. 5 a 6 + počas doby nájmu.

2. Ľadová plocha podľa dohodnutých termínov podľa čl. 2 písmeno a).

3. Trénerská miestnosť počas doby nájmu.

4. Šatňa č. 1 počas využívania ľadovej plochy pre HK NMnV.